סלקום משיקה מודם סלולרי USB חדש של אלקטל למשתמשי מחשבים, המאפשר לשלוח גם הודעות SMS. אילו תכונות נוספות הוא מציע?
סלקום משיקה מודם סלולרי USB של חברת אלקטל המאפשר למשתמשי המחשבים תקשורת רציפה בכל מקום וכן מגוון של שימושים נוספים.
הדגם החדש – One Touch X200 – תומך ברשתות מהירות HSUPA ו-HSPDA. הוא מאפשר התחברות של המחשב לאינטרנט בקצבים מהירים: הורדת נתונים בקצב של עד 7.2MB בשנייה ושליחת נתונים בקצב של עד 2.8MB בשנייה. המכשיר מתאים לכל סוגי המחשבים, עם תמיכה במערכות ההפעלה Windows, Mac ולינוקס.
המודם תומך בכרטיסי אחסון קבצים מסוג Micro SD בנפח של 16GB.
מאפשר למשתמש ליהנות משירותי SMS מלאים וביצוע כל הפעולות בדומה לטלפון הסלולרי: ניתן לשלוח ולקבל SMS, לענות להודעה, להעביר הודעה (Forward), לשלב בקלות אנשי קשר וכו'.
הדגם החדש קל המשקל (25.5 גרם) ומימדיו הזעירים (8.1 מ"מ, 25.5 מ"מ, 12 מ"מ) מאפשרים נשיאה קלה ונוחה לכל מקום. התקנתו של המכשיר אוטומאטית, ללא כל תקליטור התקנה.
הדגם החדש יימכר בכל נקודות המכירה של סלקום.